Criza provocată de pandemia de COVID-19 are un impact major și asupra societăților din întreaga lume, începând cu sistemele de sănătate și ajungând la consecințe sociale și economice grave la nivel mondial. Strategia noastră de răspuns trebuie să fie cuprinzătoare, coerentă și integrată, abordând atât sănătatea publică, cât și provocările socioeconomice. Țările cel mai puțin dezvoltate sunt cele mai vulnerabile la COVID-19, având în vedere sistemele lor de sănătate slabe și lipsite de reziliență, dar și complexitatea provocărilor socioeconomice și în materie de guvernanță. Este deja clar faptul că COVID-19 va avea un impact major asupra sistemelor economice și macroeconomice din țările noastre partenere. Guvernele se vor confrunta cu provocarea de a susține stabilitatea macroeconomică și de a menține o marjă de manevră bugetară pentru a proteja persoanele cele mai vulnerabile, precum și întreprinderile și lucrătorii lor și pentru a continua să furnizeze servicii sociale de bază.

Ca răspuns, statele membre au adoptat măsuri economice și financiare discreționare excepționale. Împreună cu efectul așa-numiților „stabilizatori automați”, adică al plăților prevăzute în cadrul sistemelor asigurărilor pentru șomaj și al sistemelor de securitate socială combinate cu pierderi de venituri fiscale, aceste măsuri au o influență considerabilă asupra finanțelor lor publice, deficitul public consolidat urcând brusc de la 0,6 % din PIB în 2019 la 8,5 % din PIB în acest an, atât în zona euro, cât și în UE.

Pandemia de COVID-19 este o criză majoră și gravă în domeniul sănătății publice, care afectează grav cetățenii, societățile și economiile din întreaga lume. Anvergura crizei sanitare, dar și măsurile de răspuns adoptate la nivel de politici pentru a o controla sunt fără precedent. Prin urmare, impactul socioeconomic al crizei are o amploare de o incertitudine extraordinară. Încă de pe acum, este cert că aceasta prezintă provocări nemaiîntâlnite și puternice pentru sistemele financiare și economice ale statelor membre. Conform previziunilor economice din primăvară ale Comisiei, PIB-ul UE se va contracta cu aproximativ 7,5 % în acest an – cu mult mai mult decât în perioada crizei financiare mondiale din 2009 – și se va relansa cu doar 6 % în 2021.

Expunerile de motive ale următoarelor propuneri inițiale ale Comisiei detaliază rezultatele evaluărilor ex post și intermediare care au avut loc pentru a sprijini propunerea: COM(2018) 392, COM(2018) 435, COM(2018) 436 și COM(2018) 460.

3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

În plus, expunerile de motive ale următoarelor propuneri ale Comisiei detaliază aspectele legate de subsidiaritate și de proporționalitate, aplicabile programelor în cauză:

În conformitate cu articolul 9a din Regulamentul [Regulamentul privind programul-cadru], măsurile menționate la articolul 2 din Regulamentul [ERI] sunt puse în aplicare în cadrul acestui program specific prin intermediul cuantumurilor menționate la articolul 3 alineatul (2) litera (a) punctul (v) din respectivul Regulament [ERI], sub rezerva dispozițiilor de la articolul 4 alineatele (4) și (8).”

Măsurile menționate la articolul 2 din Regulamentul [ERI] sunt puse în aplicare în cadrul prezentului program pe baza cuantumurilor menționate la articolul 3 alineatul (2) litera (a) punctul (v) din respectivul Regulament [ERI], sub rezerva dispozițiilor de la articolul 4 alineatele (4) și (8).

„(36a) În conformitate cu Regulamentul [Instrumentul de redresare al Uniunii Europene] și în limitele resurselor alocate în regulament, în cadrul Instrumentului de vecinătate, cooperare pentru dezvoltare și cooperare internațională ar trebui puse în aplicare măsuri de redresare și de reziliență pentru a combate impactul fără precedent al crizei provocate de pandemia de COVID-19. Aceste resurse suplimentare ar trebui utilizate astfel încât să se asigure respectarea termenelor prevăzute în Regulamentul [ERI].”

(2)Se introduce următorul articol 6a:

„Articolul 6a

Resurse din Instrumentul de redresare al Uniunii Europene

(1)În cadrul garanției pentru acțiunea externă, cuantumul menționat la articolul 26 alineatul (3) al doilea paragraf se acordă în conformitate cu condițiile stabilite la articolul 4 alineatul (6) din Regulamentul [ERI], cu excepția operațiunilor de asistență macrofinanciară care se acordă conform dispozițiilor de la articolul 4 alineatul (7) din respectivul regulament [ERI]. Acest cuantum sprijină și operațiuni în țările beneficiare enumerate în anexa I la Regulamentul IPA III.

(2)Cuantumul menționat la articolul 3 alineatul (2) litera (c) punctul (iii) din Regulamentul [ERI] este utilizat pentru provizionarea garanției pentru acțiunea externă în temeiul acestui regulament, în plus față de resursele menționate la articolul 211 alineatul (4) primul paragraf din Regulamentul financiar, precum și pentru măsurile menționate la articolul 2 alineatul (2) a doua teză din Regulamentul [ERI], sub rezerva articolului 4 alineatul (8) al acestuia.

În plus față de resursele menționate la articolul 211 alineatul (4) al doilea paragraf din Regulamentul financiar, pentru calcularea provizionării care rezultă din rata de provizionare menționată la articolul 211 alineatul (1) din Regulamentul financiar se ia în considerare un cuantum de până la 11 285 762 000 EUR.

Cuantumul menționat în primul paragraf constituie venituri alocate externe, în conformitate cu articolul 21 alineatul (5) din Regulamentul financiar.”

(3)Articolul 26 se modifică după cum urmează:

(a)Alineatul (3) se înlocuiește cu următorul text:

„3. În cadrul garanției pentru acțiunea externă, Uniunea poate garanta operațiuni, semnate între 1 ianuarie 2021 și 31 decembrie 2027, de până la 130 000 000 000 EUR.

Un cuantum de până la 70 000 000 000 EUR din suma respectivă se alocă pentru operațiunile de punere în aplicare a măsurilor menționate la articolul 2 alineatul (1) al doilea paragraf din Regulamentul [ERI] și este disponibil numai începând cu data menționată la articolul 4 alineatul (3) din regulamentul respectiv.”;

(b)Alineatul (6) se înlocuiește cu următorul text:

„6. FEDD+ și garanția pentru acțiunea externă pot sprijini operațiuni de finanțare și de investiții în țările partenere din regiunile geografice menționate la articolul 4 alineatul (2). Provizionarea garanției pentru acțiunea externă este finanțată din bugetul programelor geografice relevante stabilit la articolul 6 alineatul (2) litera (a) fără a se aduce atingere articolului 6a și se transferă în fondul comun de provizionare. FEDD+ și garanția pentru acțiunea externă pot, de asemenea, să sprijine operațiuni în țările beneficiare enumerate în anexa I la Regulamentul [IPA III]. Finanțarea pentru aceste operațiuni în cadrul FEDD+ și pentru provizionarea garanției pentru acțiunea externă este efectuată în temeiul Regulamentului [IPA], fără a se aduce atingere articolului 6a alineatul (1) din prezentul regulament. Provizionarea garanției pentru acțiunea externă aferentă împrumuturilor acordate țărilor terțe menționate la articolul 10 alineatul (2) din Regulamentul privind IESN se finanțează din regulamentul respectiv.”

(4)La articolul 39, alineatul (1) se înlocuiește cu următorul text:

„1. Decizia nr. 466/2014/UE și Regulamentul (CE, Euratom) nr. 480/2009 se abrogă cu efect de la 1 ianuarie 2021. Regulamentul (UE) 2017/1601 se abrogă cu efect de la 31 decembrie 2021.”

4.Propunerea COM(2018) 392 a Comisiei de REGULAMENT AL PARLAMENTULUI EUROPEAN ȘI AL CONSILIULUI de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 ale Parlamentului European și ale Consiliului se modifică după cum urmează:

(1)Se introduce următorul considerent nou 71a:

(71a) În conformitate cu Regulamentul [Instrumentul de redresare al Uniunii Europene] și în limitele resurselor alocate în regulament, în cadrul Fondului european agricol pentru dezvoltare rurală ar trebui puse în aplicare măsuri de redresare și de reziliență pentru a combate impactul fără precedent al crizei provocate de pandemia de COVID-19. Aceste resurse suplimentare ar trebui utilizate astfel încât să se asigure respectarea termenelor prevăzute în Regulamentul [ERI].”

(2)Se introduce următorul articol nou 84a:

Articolul 84a

Resurse din Instrumentul de redresare al Uniunii Europene